L 141/60
EL
Επίσημη Εφημερίδα της Ευρωπαϊκής Ένωσης
31.5.2023
γ) τμήμα κατ’ αίτηση δυναμικής κατανομής, το οποίο περιλαμβάνει τους πόρους για την παροχή υπηρεσιών που ζητούνται μέσω του μηχανισμού κατ’ αίτηση δυναμικής κατανομής σύμφωνα με τα άρθρα 7 και 8· δ) τμήμα περιθωρίου κρίσης, το οποίο περιλαμβάνει πόρους για την παροχή υπηρεσιών σε περίπτωση δυναμικών αιτημάτων υψηλής προτεραιότητας, όταν οι πόροι άλλων τμημάτων της δεξαμενής δεν επαρκούν, σύμφωνα με το άρθρο 7. 4.
Η Επιτροπή γνωστοποιεί στους συμμετέχοντες τα μερίδιά τους, τις διαθέσιμες υπηρεσίες και τα σχετικά χαρακτηριστικά για την επόμενη περίοδο προγραμματισμού δεξαμενής μαζί με τις αξίες τους σε token, το αργότερο 30 εβδομάδες πριν από την ημερομηνία έναρξης της περιόδου προγραμματισμού δεξαμενής. 5.
Η πρώτη περίοδος προγραμματισμού δεξαμενής ξεκινά με την έναρξη λειτουργίας του κόμβου GOVSATCOM και έχει διετή διάρκεια.
Μόλις λήξει μια περίοδος προγραμματισμού δεξαμενής ξεκινά μια άλλη με την ίδια διάρκεια.
Άρθρο 4 Αντιστάθμιση υπηρεσιών GOVSATCOM, token και λογαριασμοί 1.
Οι υπηρεσίες GOVSATCOM ανταλλάσσονται και ιεραρχούνται μεταξύ των χρηστών υπό τη μορφή αντιστάθμισης με χρήση tokens. 2.
Η βασική αξία αντιστάθμισης μιας υπηρεσίας είναι το άθροισμα των αντισταθμίσεων που δίνονται στους παρόχους πόρων προκειμένου να διαθέσουν τους απαραίτητους πόρους για την παροχή της υπηρεσίας με τα συγκεκριμένα χαρακτηριστικά και τη διάρκεια που αναφέρονται στο αντίστοιχο αίτημα παροχής υπηρεσιών.
Η αξία αντιστάθμισης μιας υπηρεσίας ανέρχεται α) στο 80 % της βασικής της αξίας αντιστάθμισης σε περίπτωση αιτημάτων χαμηλής προτεραιότητας, β) στο 100 % της βασικής της αξίας αντιστάθμισης σε περίπτωση αιτημάτων μεσαίας προτεραιότητας γ) στο 130 % της βασικής της αξίας αντιστάθμισης σε περίπτωση αιτημάτων υψηλής προτεραιότητας. 3.
Κάθε συμμετέχων διαθέτει λογαριασμό συμμετέχοντος στον οποίο τηρούνται τα token του.
Κάθε λογαριασμός συμμετέχοντος χωρίζεται σε δύο τμήματα: α) το τμήμα προπληρωμών και β) το τμήμα κατ’ αίτηση πληρωμών, τα οποία χρησιμοποιούνται για την αντιστάθμιση των αιτούμενων υπηρεσιών μέσω μηχανισμών προπληρωμής ή κατ’ αίτηση πληρωμής δυναμικής κατανομής, αντίστοιχα.
Ο διαμερισμός των token του συμμετέχοντα σε κάθε τμήμα του λογαριασμού ορίζεται από τον συμμετέχοντα πριν από την ημερομηνία έναρξης της περιόδου προγραμματισμού δεξαμενής που αναφέρεται στο άρθρο 6 και τα token δεν μεταφέρονται από το ένα τμήμα στο άλλο κατά τη διάρκεια της περιόδου προγραμματισμού δεξαμενής.
Τα token που υπολείπονται στο τμήμα προπληρωμών του λογαριασμού εκκαθαρίζονται στο τέλος της περιόδου προγραμματισμού δεξαμενής σύμφωνα με την παράγραφο 6.
Οι λογαριασμοί των συμμετεχόντων τηρούνται στον κόμβο GOVSATCOM.
4. Κατά τη διάρκεια μιας περιόδου προγραμματισμού δεξαμενής, ένας συμμετέχων μπορεί να χρησιμοποιήσει ευρώ για να αγοράσει επιπλέον token μέσω της Επιτροπής σύμφωνα με τον συντελεστή μετατροπής των token σε ευρώ που ορίζεται για τη συγκεκριμένη περίοδο προγραμματισμού δεξαμενής.
Η Επιτροπή ενημερώνει τον κόμβο GOVSATCOM και τα επιπλέον token προστίθενται στο τμήμα κατ’ αίτηση πληρωμών του αντίστοιχου λογαριασμού συμμετέχοντα.
5.
Ένας συμμετέχων μπορεί να δωρίσει token από τον λογαριασμό του σε άλλον συμμετέχοντα.
Το αίτημα μεταφοράς των token από τον λογαριασμό ενός συμμετέχοντα σε έναν άλλο υποβάλλεται από την αρμόδια αρχή GOVSATCOM του δωρητή συμμετέχοντα προς τον κόμβο GOVSATCOM και το αίτημα αποδοχής της δωρεάς υποβάλλεται από την αρμόδια αρχή GOVSATCOM του παραλήπτη συμμετέχοντα.
Τα token μεταφέρονται από ένα τμήμα του λογαριασμού του δωρητή συμμετέχοντα (το τμήμα προπληρωμών ή το τμήμα πληρωμών κατ’ αίτηση) στο ίδιο τμήμα του λογαριασμού του παραλήπτη συμμετέχοντα.
Ένας συμμετέχων μπορεί να δωρίσει tokens από το μερίδιό του για σταθερή κατανομή υπηρεσιών σύμφωνα με το άρθρο 6 σε άλλον συμμετέχοντα, αφού ενημερώσει την Επιτροπή.